গুজরাত জেলা
গুজরাত বা গুজরাট (পাঞ্জাবি এবং উর্দু: ضِلع گُجرات‎‎), পাকিস্তানের পাঞ্জাব প্রদেশে অবস্থিত একটি অন্যতম জেলা। গুজরাত একটি প্রাচীন জেলা হিসাবে পরিচিত, যেখানে ২টি বিখ্যাত ঝিলাম নদী ও চিনাব নদী রয়েছে। ভৌগোলিক অবস্থান অনুযায়ী জেলাটির উত্তরপূর্বে মিরপুর জেলা, উত্তর-পশ্চিমে ঝিলাম নদীকে ঝিলাম জেলা থেকে পৃথক করেছে। এছাড়াও দক্ষিণ-পূর্বে চিনাব নদী, যেটি গুজরানওয়ালা জেলা ও সিয়ালকোট জেলার থেকে এবং পশ্চিমের মান্দি বাহাউদ্দিন জেলাকে আলাদা করেছে। গুজরাত জেলাটি ৩,১৯২ বর্গ কিলোমিটার এলাকা জুড়ে অবস্থান এবং এখানে ঐতিহাসিক গ্রাম ও শহরগুলি অন্তর্ভুক্ত রয়েছে; যেমন: কথলা চিনাব, বর্ণালি, জালালপুর জাতান, চাকদিনা, কর্ণানা, কুঞ্জহ, সেহনা, ভাগওয়াল ও লালমুস।